kardosdrur/scandi-wiki huggingface dataset:
Youssoufa Moukoko

Youssoufa Moukoko (født d. 20. november 2004) er en tysk-camerounsk fodboldspiller, som spiller for Bundesliga-klubben Borussia Dortmund og Tysklands landshold.

Baggrund 
Moukoko er født og opvokset i Yaoundé i Cameroun. Da han var 10-år gammel flyttede han til Hamborg, hvor at hans far boede.

Klubkarriere

Borussia Dortmund 
Moukoko begyndte at spille for St Paulis ungdomshold i 2014 efter at have flyttet til Hamborg. I 2016 skiftede han til Borussia Dortmunds ungdomshold. Han imponerede stort på ungdomsniveau, og scorede 141 mål på bare 88 kampe for Dortmunds U/17 og U/19 hold.

Moukoko fik sin førsteholdsdebut den 21. november 2020, kun en dag efter han var blevet 16-år, hvilke er minimumsalderen for at måtte spille førsteholdsfodbold i Tyskland. Han blev dermed den yngste spiller i Bundesligaen historie. Den 8. december 2020 spillede han sin første Champions League-kamp, og blev dermed også den yngste spiller i tuneringens historie. Han scorede sit første mål for førsteholdet den 18. december 2020 i en kamp imod Union Berlin, og blev dermed den yngste målscorer i Bundesligaens historie.

Landsholdskarriere

Ungdomslandshold 
Moukoko har repræsenteret Tyskland på flere ungdomsniveauer.

Seniorlandshold 
Moukoko gjorde sin debut for Tysklands landshold den 16. november 2022, og blev i en alder af 17 år og 361 dage den yngste debutant for Tysklands landshold siden Uwe Seeler 1954.

Titler 
Borussia Dortmund
 DFB-Pokal: 1 (2020-21)

Kilder

Eksterne henvisninger 

 Youssoufa Moukoko profil på DFB
 Youssoufa Moukoko profil på Transfermarkt
 Youssoufa Moukoko profil på Bundesliga
 Youssoufa Moukoko profil på Soccerway

Personer fra Yaounde
Fodboldspillere fra Cameroun
Fodboldspillere fra Tyskland
Fodboldlandsholdsspillere fra Tyskland
Fodboldspillere fra Borussia Dortmund
Deltagere ved verdensmesterskabet i fodbold 2022
Gelting Kirke

Gelting Kirke er en kirkebygning i byen Gelting på halvøen Angel i Sydslesvig i den nordtyske delstat Slesvig-Holsten. Kirken er sognekirke i Gelting Sogn. Den er viet Katharina af Alexandria.

Kirken er oprindeligt bygget som enskibet og firkantet gotisk murstenskirke. I 1600-og 1700-tallet blev kirken flere gang ombygget, hvor den fik sit senbarokke og nyklassicistiske udseende. Inde har kirken fladt bjælkeloft i skib, mens koret er hvælvet. Relieffet i korsgangen og korsfæstelsen i altervæggen er udført i Claus Bergs værksted i Odense omkring 1525. Den pragtfulde udskårne trædøbefont i bruskbarokstil er fra 1653. Det menes at være et arbejde af billedskærer Hans Gudewerdt den Yngre. Prædikestolen er fra omkring 1639. Våbenhuset mod syd er fra 1640 og kapeltilbygningen mod nord er fra 1674. Det firkantede klokketårn af træ blev rejst i 1729. Kirkens præstegård i bindingsværk fra 1733 tjener nu som menighedslokaler.

Kirken er beliggende ved sognets vestlige grænse. En ny begravelsesplads udenfor Gelting by blev indviet den 9. maj 1839, men da den 1862 var afbenyttet, blev den gamle igen taget i brug.

Ifolge et lokalt folkesagn skulle kirken have to klokker, men ved udskibningen tabte de en af dem ved Sliens munding, når siden den lille klokke i Gelting ringer, kan byen tydelig høre, at den siger Min mag ligger i æ Minn (→Min mage ligger i mundingen)

Menigheden hører under den lutherske nordtyske landskirke, tidligere den nordelbiske kirke. I den danske periode før den 2. Slesvigske krig var kirkesproget blandet dansk-tysk.

Litteratur 
 Henning Dehn-Nielsen: Kirker i Sydslesvig - Fra Hedeby til Harreslev, København 2000
 M. Mørk Hansen og C. L. Nielsen: Kirkelig Statistik over Slesvig Stift med historiske og topografiske bemærkninger, 2. bind, Kjøbenhavn 1864, s. 299

Noter

Eksterne henvisninger 

 Menighedens hjemmeside

Kirker i Slesvig-Holsten
Gelting
Bat-Ochiryn Bolortuyaa

Bat-Ochiryn Bolortuyaa (født 15. maj 1997) er en mongolsk bryder, der konkurrerer i fristil.

Hun repræsenterede Mongoliet under sommer-OL 2020 i Tokyo, hvor hun vandt bronze i 53 kg.

Referencer

Eksterne henvisninger 
 

Brydere fra Mongoliet 
Olympiske bronzemedaljevindere fra Mongoliet
Medaljevindere ved sommer-OL 2020
Eskeris Kirke

Eskeris Kirke er en landsbykirke i romansk stil beliggende i Eskeris i det østlige Angel i Sydslesvig i den nordtyske deltstat Slesvig-Holstein. Kirken er sognekirke i Eskeris Sogn. Den er viet til Vor Frue.

Kirken er beliggende højt ved sognets sydvestgænse tæt mod grænsen til Sørup Sogn. Den er overvejende opført af kampesten. Koret er dog opført af mursten. I kirkens indre har skibet bjælkeloft, mens koret har to hvælvinger. Det firekantede tårn er ligeledes opført af mursten med et sekskantet pyramidalt spir, hvortil overgangen dannes ved fire spidse gavle. Såvel tårn som kirke har tag af egespåner. I en tilbygning mod nord findes begravelseskapel for godsejere fra Brusnholm, senere for dem fra Runtoft. En anden tilbygning mod nord er våbenhuset. Kirken blev restaureret i 1824. Prædikestolen er fra 1681. Altertavlen er fra tiden efter 1450. Altermaleriet viser nadverens indstiftelse.

Menigheden hører under den lutherske nordtyske landskirke, tidligere den nordelbiske kirke. I den danske periode før den 2. Slesvigske krig var kirkesproget blandet dansk-tysk.

Litteratur 
 M. Mørk Hansen og C. L. Nielsen: Kirkelig Statistik over Slesvig Stift med historiske og topografiske bemærkninger, 2. bind, Kjøbenhavn 1864, s. 284

Noter

Eksterne henvisninger 

 Menighedens hjemmeside 

Kirker i Slesvig-Holsten
Angel
Christine Mboma

Christine Mboma (født 22. maj 2003) er en namibisk atlet.

Hun repræsenterede Namibia under sommer-OL 2020 i Tokyo m, hvor hun vandt sølv på 200 meter.

Referencer

Eksterne henvisninger 
 

Sprintere fra Namibia 
Atleter ved sommer-OL 2020 
Olympiske sølvmedaljevindere fra Namibia
Medaljevindere ved sommer-OL 2020
Estadio Nacional-ulykken

Estadio Nacional-ulykken var en publikum-ulykke på Estadio Nacional de Lima i Peru’s hovedstad Lima, der indtraf den 24. maj 1964. Den er pr. 2014 den værste publikumkatastrofe i fodboldens historie. Ulykken skete under en kvalifikationskamp til Sommer-OL 1964, hvor det peruvianske landshold mødte Argentina på hjemmebane.

Da Argentina førte 1–0 med seks minutter af normal tid tilbage, blev et eventuelt udlignende mål fra Peru afvist af den dommer Ángel Eduardo Pazos fra Uruguay. Denne beslutning gjorde de peruvianske fans rasende og udløste en invasion af banen. Politiet affyrede tåregas i den nordlige tribune for at forhindre yderligere fans i at invadere. Dette forårsagede panik og et forsøg på en masseflugt for at undgå gassen. Det anslås at 328 mennesker blev dræbt men dette kan være en undervurdering. Omkring 500 personer blev alvorligt såret. De fleste ofre blev dræbt i trappeopgange ned til gaden, mest fra indre blødninger eller kvælning. Ingen mennesker, der blev inde på stadion, døde. På gaden forårsagede mængden ødelæggelser på privat ejendom omkring stadion.

Efter hændelsen blev der truffet en beslutning om at reducere stadionets siddepladser fra 53.000 til 42.000, selvom dette senere blev øget til 47.000 for Copa América 2004.

Referencer

Opstande
Sommer-OL 1964
Fodbold i 1964
Perus historie
Menneskeskabte katastrofer
Begivenheder i 1964
Lima
Mehadia

Mehadia (; ; ) er en mindre by og kommune i distriktet Caraș-Severin i den historiske region Banatet i Rumænien. Byen ligger ved den gamle romerske koloni Ad Medium og er berømmet for sine romerske bade, "Hercules-badene". Byen havde i 2002 4.474 indbyggere.

Området har ved flere lejligheder været udsat for større oversvømmelser.

Historie 
Efter romerrigets fald blev den romerske koloni Ad Medium forladt, men området blev atter beboet og områdets kilder genopdaget.

Allerede i slutningen af middelalderen opnåde Mehadia militær og politisk betydning på grund af områdets geografiske placering. Den middelalderlige fæstning blev udvidet til en befæstet grænseby i det 18. århundrede som en del af Banatets militære grænse. I forbindelse med den karolinske kolonisering flyttede mange tyskere til Mehadia. Mellem 1740 og 1742 kom hovedsageligt immigranter fra Steiermark, Tyrol og Transsylvanien.

Den 4. juni 1920 blev Banatet opdelt i tre dele som følge af Trianon-traktaten. Den største, østlige del, som Mehadia også tilhørte, blev en del af Kongeriget Rumænien.

Som et resultat af Waffen-SS-aftalen af 12. maj 1943 mellem Antonescu-regeringen og Nazi-Tyskland skulle alle mænd af tysk oprindelse indkaldes til den tyske hær. Da Rumænien den 23. august 1944 skiftede side under 2. verdenskrig, betalte tyskerne en høj pris. Inden krigen sluttede blev alle etnisk tyske kvinder mellem 18 og 30 år og mænd mellem 16 og 45 år deporteret til Sovjetunionen for genopbygningsarbejde.

Referencer

Litteratur og kilder 
 

Byer i Rumænien
Nancy Genzel Abouke

Nancy Genzel Abouke (født 5. juli 2003) er en vægtløfter fra Nauru.

Hun repræsenterede Nauru, som en af kun to atleter, ved sommer-OL 2020. Hun deltog i kategorien 76 kg for kvinder, hvor hun sluttede som nummer 10.

Referencer

Eksterne henvisninger 
 

Vægtløftere
Vægtløftere ved sommer-OL 2020
Giovanna af Savoyen

Prinsesse Giovanna af Savoyen () (13. november 1907 – 26. februar 2000) var en italiensk prinsesse, der var datter af Kong Victor Emanuel 3. af Italien og dennes hustru Elena af Montenegro. Hun blev dronning af Bulgarien som ægtefælle til tsar Boris 3. af Bulgarien.

Eksterne henvisninger

Huset Savoyen
Prinsesser fra Italien
Personer fra Rom
Dronningemødre
Norm Macdonald

Norman Gene "Norm" Macdonald (født 17. oktober 1959, død 14. september 2021) var en canadisk stand-up komiker og skuespiller.

Eksterne henvisninger 
 

Skuespillere fra Canada
Personer fra Québec (by)
Estelle Harris

Estelle Nussbaum (født 4. april 1928, død 2. april 2022) var en amerikansk filmskuespiller.

Referencer

Eksterne henvisninger 

 

Skuespillere fra USA
Amerikanere i 1900-tallet
Amerikanere i 2000-tallet
Monsters at Work

Monsters at Work er en amerikansk tv-serie, der er skabt af Bobs Gannaway for Disney Channel.

Referencer

Animerede tv-serier fra USA
Finansloven for finansåret 2022

Finansloven for finansåret 2022 er Danmarks kommende finanslov for 2022. Regeringens første forslag til loven blev offentliggjort 30. august 2021, hvor Finansminister Nicolai Wammen holdt pressemøde i Finansministeriet. Regeringen vil med finansloven "lette foden fra den økonomiske speeder" ved at føre en stram finanspolitik modsat den finanspolitik, der blev ført i Coronatiden.

Finansloven blev vedtaget 22. december, hvor 94 stemte for (S, V, DF, SF, RV, EL, KF, ALT og IA), mens 6 stemte imod (NB, LA og FG).

Finanslovsudspillet
Finanslovsudspillet fra regeringen var et udspil med en noget strammere økonomisk politik end for finansloven året før. Regeringen havde fastlagt en forhandlingsreserve på 1,2 milliarder kroner, hvilket var det laveste beløb siden 2015. Enhedslistens Rune Lund udtalte i den forbindelse, at det beløb var alt for småt og at planen var uambitiøs. På områderne velfærd og "Balance mellem land og by" var der til gengæld afsat henholdsvis 2,6 milliarder kroner (fordelt på 1,4 milliarder kroner til kommunerne og 1,2 milliarder kroner til regionerne) og 430 millioner kroner (samt cirka 510 millioner kroner i 2023 og ca. 545 millioner kroner årligt i 2024 og 2025). Pengene til land og by skal blandt andet finansiere regeringens "Tættere på"-udspil fra foråret 2021. Forud for finanslovsforslaget havde regeringens faste støttepartier da også ønsket flere penge til velfærd samt den grønne omstilling.

Forhandlinger
Finanslovsforslaget blev førstebehandlet i Folketinget 9. september 2021, hvorefter det blev henvist til Finansudvalget. Ved førstebehandlingen var det finansordfører fra Socialdemokratiet Christian Rabjerg Madsen, der indledte debatten. Finanslovsforslaget blev flere gange i debatten kaldt kedeligt og hertil var der fokus på, at der ikke var afsat midler til et udrejsecenter.

Da folketingsåret 2021/2022 åbnede, blev forslaget på ny fremsat d. 5. oktober 2021 og dernæst atter førstebehandlet i forbindelse med åbningsdebatten d. 7. oktober. Traditionen tro ønskede ingen ordet i behandlingen, og det blev sendt direkte i Finansudvalget. Anden behandlingen af lovforslaget fandt sted 11. november, hvorved ingen ønskede ordet. Herefter blev forslaget sendt i fornyet udvalgsbehandling.

Referencer

Danmarks love
Slaget ved Rymnik

Slaget ved Rymnik () fandt sted den 22. september 1789 i Valakiet nær floden Râmnicu Sărat (i dag i Rumænien) under den Den russisk-tyrkiske krig (1787-1792). Den russiske general Aleksandr Suvorov angreb sammen med den habsburgske general Josias von Coburg en osmannisk hær under storvisir Cenaze Hasan Pasha. Resultatet var en knusende russisk-østrigsk sejr.

Baggrund 
Den osmanniske storvisir Cenaze Hasan Pasha samlede i september 1789 en hær på mere end 100.000 mand, hvoraf hovedparten bestod af janitsharer Målet var at besejre de russisk-østrigse hære, der var under kommando af Suvorov og von Coburg og derved opnå revence for de osmanniske styrkers nederlag ved slaget om Focșani. Storvisiren angreb med sin hær den østrigske hærs 18.000 mand. Storvesiren forventede, at den numerisk overlegne hær ville opnå en nem sejr, særlig også grundet østrigernes ringe resultater under krigen, særlig under slaget om Karánsebes. Suvorov var imidlertid blevet gjort bekendt med storvesirens planlagte angreb på østrigerne, og sendt sine 7.000 mand til at bistå i det kommende slag. Suvorovs mænd marcherede næsten 100 km på 2½ dag og ankom om aftenen under slaget. Som øverstkommanderende over de samlede russisk-østrigske tropper overtog Suvorov ledelsen af den russisk-østrigske hær under slaget.

Slaget 
Suvorov opdelte sin kombinerede hær i to dele, der næste formiddag angreb osmannerne. Den russisk-østrigske hær rykkede frem og indtog hurtigt de osmanniske stillinger. Osmannernes modangreb med kavaleri kunne ikke stoppe fremrykningen og kl. 17 blev osmannernes fæstning i området indtaget og kort efter blev det osmanniske hovedkvarter ligeledes indtaget. De resterende osmanniske tropper var tæt på at blive omringet, hvilket fik mange til at flygte over floden Rymnik, hvor de fleste druknede i forsøget på at komme over floden.

Den russisk-østrigske hær mistede 1.000 mand under slaget, men osmannerne mistede 20.000 mand samt alt artilleri og alle forsyninger.

Osmannerne trak sig herefter ud af Donaufyrstendømmerne, Moldavien og Valakiet.

Efterspil 
Aleksandr Suvorov blev af den russiske kejserinde Katharina den Store tildelt titlen "Greve af Rymnik" (граф Рымникский, Graf Rymnikskij) som anerkendelse af sin bedrift. På osmannernes side blev storvisir Cenaze Hasan Pasha afskediget efter nederlaget. Habsburgerne besatte hele Valakiet indtil krigens slutning.

Referencer

Se også 
 De russisk-tyrkiske krige

Rymnik
Rymnik
Rymnik
Rymnik
Rymnik
Rymnik
Rymnik
Rymnik
Rymnik
Rumæniens historie
Begivenheder i 1789
Valakiet
Dado Coletti

Dado Coletti, født  Riccardo Broccoletti  27. august 1974 i Rom, er en Italiensk skuespiller og radio-Tv-vært.

Eksterne henvisninger 
 

Skuespillere fra Italien
Lisa Carrington

Lisa Carrington (født 23. juni 1989) er en Newzealandsk roer, der har specialiseret sig i fladvandskajak. 

Hun repræsenterede sit land under sommer-OL 2012 i London, hvor hun vandt guld på K-1 200 meter.

Hun vandt guld under sommer -OL 2016.

Under sommer-OL 2020 i Tokyo, der blev afholdt i 2021, vandt hun tre guldmedaljer.

Referencer

Eksterne henvisninger 
 

Kanoroere fra New Zealand
Olympiske mestre fra New Zealand
Olympiske bronzemedaljevindere fra New Zealand
Medaljevindere ved sommer-OL 2012
Medaljevindere ved sommer-OL 2016
Medaljevindere ved sommer-OL 2020
Kommunalvalget i Furesø Kommune 2021

Kommunalvalget i Furesø Kommune 2021 afholdes som del af kommunal- og regionsrådsvalg 2021 i Danmark tirsdag den 16. november 2021. Der skal vælges 21 medlemmer af byrådet, og der kræves 11 mandater for at danne et flertal.

I alt 89 kandidater stiller op fordelt på 11 partier. Der er anmeldt følgende valgforbund:

Valgte medlemmer af byrådet

Referencer 

Furesø Kommune
Furesø Kommune 2021
Andrij Jarmolenko

Andrij Mykolajovytj Jarmolenko ( ; født 23. oktober 1989 i Sankt Petersborg, Rusland) er en ukrainsk fodboldspiller. Han spiller for det ukrainske hold, Dinamo Zagreb. Andrij Jarmolenko er oprindeligt født i Rusland, men både hans Far, og Mor kommer fra Ukraine. Andrij Jarmolenko scorede to mål til EM 2020, mod Holland, og Nordmakedonien. Ukraine kom hele vejen til Kvartfinalen til EM 2020, og det er deres bedste resultat. Ukraine var vært til EM 2012 sammen med Polen. De kom desværre ikke videre fra gruppespillet, men de vandt over Sverige 2-1. 

Andrij Jarmolenko har både spillet for Al Ain FC, West Ham United, Borussia Dortmund og Dynamo Kyiv.
Andrij Jarmolenko er Angriber både for det Ukrainske Landshold.

Fodboldspillere fra Ukraine
Fodboldspillere fra Dynamo Kyiv
Fodboldspillere fra West Ham United F.C.
Fodboldspillere fra Borussia Dortmund
Deltagere ved det europæiske mesterskab i fodbold 2012
Deltagere ved det europæiske mesterskab i fodbold 2016
Deltagere ved det europæiske mesterskab i fodbold 2020
Kommunalvalget i Rødovre Kommune 2021

Kommunalvalget i Rødovre Kommune 2021 afholdes som del af kommunal- og regionsrådsvalg 2021 i Danmark tirsdag den 16. november 2021. Der skal vælges 19 medlemmer af kommunalbestyrelsen, og der kræves 10 mandater for at danne et flertal. Siddende borgmester, Britt Jensen fra Socialdemokratiet overtog midt i forrige valgperiode borgmesterposten fra partifællen Erik Nielsen, der gik af efter at have været borgmester siden 1994.

I alt stiller 67 kandidater op fordelt på 9 partier. Der er anmeldt følgende valgforbund:

Radikale Venstre, Det Konservative Folkeparti og Nye Borgerlige opstiller sideordnet. De øvrige partier opstiller med partiliste.

Valgte medlemmer af kommunalbestyrelsen

Referencer 

Rødovre Kommune
Rødovre Kommune 2021
Sofie Jo Kaufmanas

Sofie Jo Kaufmanas (født den 8. november 1990) er en dansk skuespillerinde. 

Hun har medvirket i Den Lalleglade Brigade, Sjit Happens, Klassen, Fuhlendorff og de skøre riddere og Zulu Comedy Fight Club. 

I 2021 var Sofie deltager i den danske version af Taskmaster, Stormester, i sæson 5 på TV2. 
Hun er desuden en af de fire detektiver i tv-konkurrencen Hvem holder masken?.

Referencer

Eksterne henvisninger 

Skuespillere fra Danmark
Morbæk

Morbæk eller Mårbæk (på tysk Moorbach) er et vandløb i det nordvestlige Flensborg, der danner historisk grænsen mellem Flensborg by og Klusris. Den nederste del af Morbækken fik i folkemunde i 1900-tallet navnet Laksebæk (på tysk Lachsbach).

Åen har sit udspring ved Morbæk i Harreslev. Den krydser Vesttangenten, slår en bue mod nord, følger Klusris sydgrænse og fortsætter gennem Laksebækdalen mod øst mod fjorden, hvor den løber ud i ved Østersøbadet. Det fortælles, at hertug Adolf lod vandet i Morbækken opdæmme, hvorved der dannedes en lille dam.

Morbæk er første gang dokumenteret i byens stadsret i 1284. Der er flere muligheder for at forklare forleddet. Det kan enten være afledt af gl.dansk *marth for skov, dyrnavnet mår (oldnordisk mǫrðr) eller oldnordisk mȳrr for sumpland. Den danske udtale er optegnet som [må:bæk]. På dansk findes nu både skrivemåden Mor- og Mårbæk. Navnet Mårbæk forekommer også flere steder i Danmark som stednavn, bl.a. ved Bedsted i Sønderjylland. På tysk blev det til Moorbach (altså Mosebæk). I 1900-tallet fik bækkens nederste del navnet Laksebæk, måske som spotnavn.

Eksterne henvisninger

Noter 

Vandløb i Sydslesvig
Flensborg
Vestenvad

Vestenvad (på tysk Westenwatt) er et vandløb og tidligere vadested i det sydlige Flensborg. Åen udpringer sydøst for byen på grænsen til Lille Volstrup i nærheden af Hvilbjerg, Høgebjerg og Hyrupskov i det nordvestlige Angel. Den løber overvejende mod sydøst mod Tostrupmark, hvor den passerer bygrænsen til Flensborg. Her krydses Østtangenten i en underjordisk rørføring. Åen munder i Pælevad Å.

Navnet Vestenvad er første gang dokumenteret byens stadret 1284 som Withstagswath som betegnelese for bymarkens grænse mod syd. Vestenvad var det vadested, hvor landevejen til Egernfjord krydsede den senere Vestenvad benævnte lille å. Det ses af kilderne, at et ældre Withstag- allerede i det 15. århundrede er blevet sammentrukket til Veste- og derefter folkeetymologisk omdannet til Vesten- (altså vest for). Første led i navnet er gammeldansk with for skov. Midterleddet kan identificeres med oldnordisk stag (for stok, stang), samme ord som det fra maritimt sprog kendte stag. Hvis midterleddet har gammeldansk gg, må det være identisk med det ældre stag, samme ord som det morderne stak, hvis oprindelige betydning er spids. Forudsættes oprindeligt k, må det midterleddet identificeres med ordet stage (gl.dansk staki). Der er altså flere muligheder med betydninger som stav, stage og spids.

Noter 

Vandløb i Sydslesvig
Flensborg
Flenså

Flenså (på tysk Flensau) er et vandløb i det sydlige Flensborg. Åen er i dag størstedels rørført. På en kort strækning ved Vesterallé og igen ved Nicolaiallé kommer åen frem og til sin ret i terrænet. Efter at passere to mindre damme, munder åen i Skærbæk, hvis nedre del kaldes også for Møllestrøm. Skærbækken/Møllestrømmen udmunder efter få km i Flensborg Fjord.

Måske er bynavnet Flensborgs første led hentet fra åen Flenså, men derom er der intetsted omtalt i kilderne. Der findes kun et senere folkesagn, hvor der nævnes en Flensbæk. Lige så vel kan åens navn være afledt af bynavnet, så der er en del usikkerhed

Noter

Eksterne henvisninger 

 Strand und Steine: Die Flensau

Vandløb i Sydslesvig
Flensborg
Celebration Records

Celebration Records er et uafhængigt dansk pladeselskab stiftet i 2012 af Nicki Refstrup Bladt. Fra sin base i Odense udgiver selskabet primært danske pop- og rockorkestre, men også enkelte udenlandske kunstnere er udgivet. 

Navne som The Grenadines, In Memoirs, Son Of Caesar og australske  er at finde på listen over udgivede kunstnere hos selskabet.

Historie 
Stifter Nicki Refstrup Bladt har en fortid i musikkæden Stereo Studio, hvor han fra 2001 til 2012 var ansat i kædens butik i Odense. Herefter startede han Celebration Records - i første omgang alene. I 2016 kom dog også vennen Mads Stephensen med for at tage sig af booking og management.

Referencer

Eksterne henvisninger 
 Celebration Records - Virksomhedens website

Pladeselskaber fra Danmark
Etableret i 2012
Jaruplund Å

Jaruplund Å (på tysk Jarplunder Au) er et vandløb ved Jaruplund sydvest for Flensborg. Den omtrent 2 km. lange å har sit udspring ved Jaruplund Mose, hvorfra den løber mod nord mod Flensborg. Tæt på bygrænsen løber Jaruplund å og Pælevad Å sammen og danner Skærbækken, som munder i Flensborg Havn.

Eksterne henvisninger 
 Strand und Steine: Die Jarplunder Au

Vandløb i Sydslesvig
Blessing Oborududu

Blessing Oborududu (født 12. marts 1989) er en nigeriansk bryder, der konkurrerer i freestyle i 63 kg-klassen. 

Hun repræsenterede sit land under sommer-OL 2012 i London, hvor hun blev elimineret i anden runde. 

Under sommer-OL 2020 i Tokyo, som blev afholdt i 2021, vandt hun sølv.

Referencer

Eksterne henvisninger 
 

Brydere fra Nigeria 
Olympiske sølvmedaljevindere fra Nigeria
Medaljevindere ved sommer-OL 2020